1965-2005. TÖID ÜHEST ERAKOGUST 11.04.2005
Esmaspäeval, 11. aprillil kell 17 avasid Signe ja Guido Sammelselg Vaal galeriis näituse oma erakogust. Sadakond tööd eesti kunstnike loomingust aastast 1965-2005 moodustavad mahukaima Vaalas eksponeeritud näituse, mis lisaks galerii tavapärastele ruumidele võtab enda alla ka spetsiaalselt näituse jaoks korrastatud vana tehaseruumi galerii vastas.
Kollektsioon koosneb kaasaegsete autorite teostest. Galerii ärijuht Kaire Eerik rõhutab, et selline valik on taotluslik (Sammelselgade kogusse kuulub ka vanemat kunsti), et ergutada sel viisil kunstituru huvi uuema loomingu vastu. Eksponeeritakse tunnustatud kunstnike Toomas Vindi, Andres Toltsi, Tõnis Vindi, Malle Leisi, Mare Vindi, Olav Marani jt töid. Uutesse ruumidesse mahuvad Jaan Toomiku, Kaido Ole, Marko Mäetamme, Peeter Lauritsa, Alice Kase jt teosed. Lisaks juba laiemat tuntust võitnud autoritele tuuakse publiku ette ka mitmete alles õppivate noorte loomingut – Andrei Maksimjuk, Riina Kivirüüt, Marko Nautras jt. Paljusid töid esitletakse avalikkusele esimest korda. Näituse kujundajaks on Andres Tolts.
Näitusega kaasneb ka mahukas kataloog, milles on reprodutseeritud kogu Sammelselgade mahukas nüüdiskollektsioon koos kunstnike kirjutatud saatetekstidega. Kataloogi müügitulud lähevad noorte tudengite loometegevuse toetamiseks. Kataloogi kujundas Peeter Laurits, toimetas Eero Epner.
Loe Külli Värniku artiklit SL Õhtulehest
Loe intervjuud Eesti Ekspressist
Loe intervjuud Postimehest
Loe Postimehe juhtkirja